वॉरन बफे

वॉलमार्टने 'फ्लिपकार्ट' या आघाडीच्या ई-रिटेल कंपनीत 77 टक्के शेअर्स तब्बल 16 अब्ज डॉलर्सना विकत घेण्याची तयारी दाखवली आहे. ही नक्कीच भारतात आजवर झालेल्या सर्वांत मोठ्या परकीय गुंतवणुकींपैकी एक असावी. अर्थातच याने स्पष्ट होतं की भारतावर अनेक परदेशी कंपन्यांचा डोळा आहे, आणि गुंतवणुकीसाठी त्यांना हा उत्तम पर्यायही वाटावा.

अशाच मोठमोठ्या गुंतवणुकींसाठी एक माणूस प्रसिद्ध आहे, तो म्हणजे वॉरन बफे. 'फोर्ब्स' मासिकाच्या श्रीमंताच्या यादीनुसार ते जगातले तिसरे श्रीमंत आहेत.

त्यांची एकूण संपत्ती 87 अब्ज 70 कोटी डॉलर इतकी आहे, ज्यात अब्जावधी रुपयांचे शेअर्स आहेत. तसंच, नुकत्याच प्रकाशित झालेल्या एका अहवालानुसार 'बर्कशायर हॅथवे' या बफे यांच्या होल्डिंग कंपनीकडे 116 अब्ज डॉलर, म्हणजे 7.65 लाख कोटी रुपये आहेत.

एक तुलना करावी तर, भारतातल्या बँकांचं सध्या 9 लाख कोटींचं कर्ज बुडालं आहे. तसंच भारतात सगळ्यांत जास्त गुंतवणूक असलेल्या TCS या टेक कंपनीलाही ते विकत घेऊ शकतात, इतका पैसा त्यांच्याकडे आहे. TCS ची बाजारातील गुंतवणूक नुकतीच 100 अब्ज डॉलरच्या पुढे गेली होती. या गटात सामील होणारी ही पहिल... आणखी 4000 वर्णांसाठी लेख सुरू ठेवा:
ीच भारतीय कंपनी आहे. 

'बर्कशायर हॅथवे'ने 31 डिसेंबर 2017 रोजी घोषित केलेल्या पोर्टफोलिओनुसार बफे यांची अमेरिकन एअरलाईन्समध्ये 10 टक्के भागीदारी आहे. त्यांनी नुकतंच अॅपलमध्ये पाच टक्के शेअर्स विकत घेतले, तर अमेरिकन एक्सप्रेसमध्ये त्यांची साडे सतरा टक्के भागीदारी आहे, आणि 'एक्सालटा कोटिंग सिस्टिम'चे त्यांच्याकडे साडे नऊ टक्के शेअर्स आहेत. 

मग प्रश्न पडतो - त्यांनी आजवर भारतात गुंतवणूक का केली नाही? जगातल्या सर्वांत तेजीने वाढणाऱ्या अर्थव्यवस्थांपैकी एक असलेल्या भारतात त्यांना रस नाही का? की ही त्यांची स्मार्ट गुंतवणूक चाल आहे, ज्यासाठी ते जगभर जाणले जातात?

वॉरन बफे कोण आहेत?

वॉरन बफे यांचा जन्म 30 ऑगस्ट 1930 मध्ये अमेरिकेच्या ओमाहामधील नेब्रास्का भागात झाला. ओमाहा त्यांचं मूळ स्थान असल्याने त्यांना 'ओरॅकल ऑफ ओमाहा' असं म्हटलं जातं. 

त्यांची अॅपलमध्ये गुंतवणूक आहे तरी त्यांच्याकडे iPhone नाही. इतकंच काय त्यांच्याकडे स्मार्टफोनसुद्धा नाही. ते जुनाच फ्लिपफोन वापरतात! 

2013 साली एका टेलिव्हिजन चॅनलला दिलेल्या मुलाखतीत ते म्हणाले, "जोवर मी एखादी वस्तू 20-25 वर्षं वापरत नाही, तोवर मी ती फेकत नाही."

नंतर त्यांनी आपला फोन दाखवला आणि विनोदाने  म्हणाले, "हा अलेक्झांडर ग्रॅहम बेलने मला दिला होता."

बफे यांनी 11 वर्षांचे असताना पहिल्यांदा शेअर्स खरेदी केले होते. त्यानंतर दोनच वर्षांनी त्यांनी पहिल्यांदा टॅक्स भरला होता.

वॉरन बफे व्यापार क्षेत्रातले भीष्मपितामह आणि गुंतवणुकीच्या क्षेत्रातले बादशाह म्हणून ओळखले जातात. पण याच बफेंना हार्वर्ड बिझनेस स्कूलने प्रवेश नाकारला होता. त्यानंतर बफे यांनी कोलंबिया विद्यापीठातून पदव्युत्तर शिक्षण घेतलं.

बिझनेस मॅगझीन 'फोर्ब्स'च्या मते बफे यांनी आपलं 3BHK घर 1958 मध्ये 31 हजार 500 डॉलर्समध्ये खरेदी केलं होतं. आजही ते याच घरात राहतात. 

2014 पर्यंत ते आपली जुनीच कार वापरत होते. त्यानंतर जनरल मोटर्सच्या CEOनी त्यांना नवीन मॉडल घेण्यासाठी राजी केलं. त्यांच्याकडे खासगी जेटही आहे, जे ते बिझनेस मिटिंग्ससाठी वापरतात.

बफे यांनी आयुष्यभर भरपूर पैसा कमावला. पण ते या पैशात फार गुंतून राहिले नाही. आपल्या कमाईचा 99 टक्के भाग त्यांनी दान केला आहे.

त्यासाठी त्यांनी आपल्या नावाचं कोणताही ट्रस्ट किंवा फाउंडेशन बनवलेलं नाही. उलट ती संपत्ती त्यांनी बिल आणि मेलिंडा गेट्स फाऊंडेशनला दान केली.

मग...